92. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 341 της 4/4 Οκτ. 1990 (ΦΕΚ Α΄ 135) Σύσταση Γενικών Διευθύνσεων και Μονάδας στρατηγικού σχεδιασμού και ανάλυσης πολιτικής στο Υπουργείο Βιομηχανίας, Ενέργειας και Τεχνολογίας. Έχοντας υπόψη: 1.Τις διατάξεις των άρθρ. 78 (παρ. 1, 4 και 5) και 80 (παρ. 1 και 4) του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» (Α΄ 101), καθώς και του Π.Δ. 381/1989 «Οργανισμός του Υπουργείου Βιομηχανίας, Ενέργειας και Τεχνολογίας». 2.Την αριθ. Υ. 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 420/Β). 3.Την αριθ. 491/1990 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εθνικής Οικονομίας, Βιομηχανίας, Ενέργειας και Τεχνολογίας, και του Υφυπουργού Οικονομικών, αποφασίζουμε: Σύσταση Γενικών Διευθύνσεων Άρθρ.1.-1.Στο Υπουργείο Βιομηχανίας, Ενέργειας και Τεχνολογίας συνιστώνται οι ακόλουθες Γενικές Διευθύνσεις: α)Γενική Διεύθυνση Ενέργειας, που συγκροτείται από τις Διευθύνσεις: (α)Πετρελαϊκής Πολιτικής, (β)Εποπτείας και Διαχείρισης Πετρελαιοειδών, (γ)Εγκαταστάσεων Πετρελαιοειδών, (δ)Ενεργειακής Πολιτικής, (ε) Ηλεκτροπαραγωγής, (στ)Ανανεωσίμων Πηγών και Εξοικονόμησης Ενέργειας. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό τον σχεδιασμό, προώθηση και εφαρμογή από τους εποπτευόμενους φορείς, της Ενεργειακής και Πετρελαϊκής Πολιτικής. β)Γενική Διεύθυνση Φυσικού Πλούτου, που συγκροτείται από τις Διευθύνσεις:  (α)Πολιτικής Ορυκτών Πρώτων Υλών, (β) Μεταλλευτικών και Βιομηχανικών Ορυκτών, (γ) Ενεργειακών Ορυκτών, (δ)Λατομείων μαρμάρων και Αδρανών Υλικών, (ε)Υδατικών και λοιπών Φυσικών Πόρων, (στ)Αλυκών. Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό τον σχεδιασμό, προώθηση και εφαρμογή της πολιτικής για τις ορυκτές πρώτες ύλες, τις αλυκές, το υδατικό δυναμικό και τους λοιπούς φυσικούς πόρους της χώρας. γ)Γενική Διεύθυνση Διοικητικής Υποστήριξης Υπηρεσιών, που συγκροτείται από τις Διευθύνσεις: (α)Διοικητικής Υποστήριξης, (β)Οικονομική, (γ) Οργάνωσης, (δ)Πολιτικής Σχεδίασης Έκτακτης Ανάγκης (ΠΣΕΑ), (ε)Δημοσίων Σχέσεων και Διεθνών Δραστηριοτήτων, όπως μετονομάζεται η Διεύθυνση Ευρωπαϊκών Κοινοτήτων και Διεθνών Δραστηριοτήτων (άρθρ. 20, Π.Δ. 381/89). Η Γενική αυτή Διεύθυνση συντονίζει τη δράση των επί μέρους υπηρεσιακών μονάδων από τις οποίες συγκροτείται, με σκοπό την αποτελεσματική αντιμετώπιση των Διοικητικών και οργανωτικών θεμάτων του Υπουργείου και την Υποστήριξη των Υπηρεσιών στα θέματα Δημοσίων Σχέσεων και Διεθνών Δραστηριοτήτων. 2.Στις Γενικές Διευθύνσεις της προηγούμενης παραγράφου προΐστανται, ως Γενικοί Διευθυντές, οι υπάλληλοι των κλάδων ΠΕ1 Μηχανικών, ΠΕ2 Πληροφορικής, ΠΕ3 Χημικών–Γεωλόγων, ΠΕ5 Γεωπόνων–Δασολόγων και ΠΕ6 Διοικητικού–Οικονομικού, οι οποίοι έχουν τις κατά τις κείμενες διατάξεις, προϋποθέσεις. (Αντί για τη σελ.  30,455) Σελ.  30,455(α) Τεύχος 1402 Σελ. 25 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.89-92 Άρθρ.2.-1.Στο Υπουργείο Βιομηχανίας, Ενέργειας και Τεχνολογίας συνιστάται, κατά τα οριζόμενα στις διατάξεις του άρθρ. 80 του Νόμ. 1892/90, Μονάδα Στρατηγικού Σχεδιασμού και Ανάλυσης Πολιτικής, που υπάγεται απευθείας στον Υπουργό. 2.Για τη στελέχωση της συνιστώμενης κατά την προηγούμενη παράγραφο Μονάδας, συνιστώνται στο Υπουργείο Βιομηχανίας, Ενέργειας και Τεχνολογίας 10 θέσεις ειδικού επιστημονικού προσωπικού, με σχέση εργασίας ιδιωτικού δικαίου αορίστου χρόνου. Προσόντα διορισμού στις θέσεις αυτές ορίζονται τα προβλεπόμενα από το άρθρ. 26 του Π.Δ. 194/1988 (Α΄ 84), όπως αυτό ισχύει κάθε φορά. Ο αριθμός των θέσεων του προσωπικού αυτού κατά ειδικότητα, καθορίζεται, κάθε φορά, με την προκήρυξη πλήρωσης κενών θέσεων. 